Άγγελος Λεμπέσης

Ο Άγγελος Λεμπέσης (1915 - 1988) ήταν Έλληνας επιχειρηματίας και αθλητής που διετέλεσε πρόεδρος της Ελληνικής Ολυμπιακής Επιτροπής.

 Βιογραφικά στοιχεία 

Γεννήθηκε στην Αθήνα. Σπούδασε αρχιτεκτονική στο Μόναχο και ασχολήθηκε με την βιομηχανία κεραμοποιίας, την οποία κληρονόμησε από τον πατέρα του, καθιστώντας γνωστά τα "τούβλα Λεμπέση".Προβεβλημένα στελέχη , από την ιστοσελίδα της Ελληνικής Ολυμπιακής Επιτροπής

Υπήρξε αθλητής του ΕΟΣ Αχαρνών. Συμμετείχε στους Χειμερινούς Ολυμπιακούς Αγώνες του 1952 ενώ υπήρξε και ο σημαιοφόρος της ελληνικής ομάδας.Οι Έλληνες σημαιοφόροι στους Χειμερινούς Ολυμπιακούς Αγώνες , από την ιστοσελίδα της Ελληνικής Ολυμπιακής Επιτροπής Συμμετείχε στην ελεύθερη κατάβαση με σκι χωρίς όμως να πάρει θέση κατάταξης.Συμμετοχή της Ελλάδας στους Χειμερινούς Ολυμπιακούς Αγώνες , από την ιστοσελίδα του eox.gr Παράλληλα ασχολήθηκε με την σκοποβολή διατελώντας πρέοδρος του Ομίλου Φιλάθλων Κυνηγετικών Όπλων (ΟΦΚΟ) ενώ υπήρξε λάτρης του κυνηγιού.

Υπήρξε από το 1974 μέλος της Ελληνικής Ολυμπιακής Επιτροπής, της οποίας διετέλεσε αντιπρόεδρος (1981 - 1983) καθώς και πρόεδρος (Απρίλιος 1983 - Δεκέμβριος 1984) μετά την δολοφονία του Τζώτζη Αθανασιάδη.

Απεβίωσε το 1988 στις Σπέτσες και ενταφιάστηκε στο Α΄ Νεκροταφείο Αθηνών. Ήταν παντρεμένος και είχε αποκτήσει παιδιά. Ανηψιά του ήταν η Κάτια Λεμπέση.

 Παραπομπές  	

Κατηγορία:Σκοπευτές ΟΦΚΟ
Κατηγορία:Πρόεδροι Ελληνικής Ολυμπιακής Επιτροπής